《次叶守韵》
宋代·吕本中

新正无所为，出户亦乘兴。欲寻林泉幽，不避风雪迸。

搜肠乞佳林，分外若赘瘿。故知藜藿盘，不受珍果饤。

清诗洗病目，鄙陋知不称。披雪见新月，乃悟本来性。

溪山况潇洒，复有松竹映。何须待醇酒，然后有酩酊。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗林》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。